Uzlabots šifrēšanas standarts

Uzlabots šifrēšanas standarts jeb AES (), pazīstams arī pēc tā sākotnējā nīderlandiešu nosaukuma Rijndael, ir cipardatu šifrēšanas standarts, ko ieviesa ASV Nacionālais standartu un tehnoloģijas institūts (NIST) 2001. gadā.

AES ir Rijndael šifra, ko izstrādāja divi beļģu kriptogrāfi Vinsents Reimens (Vincent Rijmen) un Joans Daimens (Joan Daemen), apakškopa. Rijndael ir vairāku šifru saime, kas satur šifrus ar dažādiem atslēgas un bloka garumiem. Priekš AES standarta NIST izvēlējās trīs paveidus, kam visiem ir 128 bitu bloka izmērs, bet 128, 192 un 256 bitu atslēgas izmērs.

AES vispirms ieviesa ASV federālā valdība, bet tagad to plaši lieto visā pasaulē. Tas aizstāj datu šifrēšanas standartu (DES), kas tika lietots kopš 1977. gada. AES ir simetriskās atslēgšifrēšanas algoritms, kas nozīmē, ka viena un tā pati atslēga tiek lietota gan datu šifrēšanai, gan atšifrēšanai.

AES ir iekļauts arī ISO/IEC 18033-3 standartā.

 Atsauces 

 Ārējās saites 
 Tiešsaistes AES šifrēšanas rīks

Kategorija:Algoritmi
Kategorija:ISO standarti
Kategorija:Kriptogrāfija